**MUUSIKA AINEKAVA**

**3. klass**

**1. Õppetegevus.**

Algõpetuse põhieesmärgiks on aktiivse musitseerimise kaudu muusika vastu huvi äratamine. Muusikatund paks olema oodatud sündmuseks, mis pakub õpilastele positiivseid elamusi. Selles eas on oluline õpetaja positiivne suuline hinnang õpilase muusikalisele tegevusele. Hindamine peab kajastama ja toetama iga õpilase individuaalset muusikaliste võimete arengut.

Oluline koht meie muusikatraditsioonide säilitamisel ja edasiarendamisel on koorilaulul ning pillimängul. Selles vanuseastmes rajatakse alus muusikatraditsioonide säilitamisele ja edasikandmisele, mille üks väljund on õpilaste osalemine koolikooride tegevuses, et saada esmane koorilaulukogemus. Vastavalt võimalustele tegeldakse vokaal- ja instrumentaalansamblite ning solistidega.

Laulmisel on tähelepanu *a capella* ning saatega ühislaulmisel. Lisaks ühehäälsele laulmisele lauldakse ka kaanoneid.

Pillimängus omandatakse erinevate rütmi- (sh kehapilli) ja plaatpillide ning 6-keelse väikekandle või plokkflöödi esmased mänguvõtted. Pillimängu rakendatakse valdavalt laulude kaasmänguna.

Olulisel kohal on muusikaline liikumine: rahvatantsud ja laulumängud ning muusikapala karakteri väljendamine liikumise kaudu. Muusikalist mõtlemist ja loovust arendatakse kaasmängude, rütmilis-meloodiliste improvisatsioonide, teksti loomise, st omaloomingu kaudu.

Kõigis muusikalistes tegevustes rakendatakse õpitud teadmisi ja oskusi, s.o muusikalist kirjaoskust, mida omandatakse muusikaliste tegevuste kaudu.

Muusika kuulamisega õpitakse tundma muusika karaktereid ja meeleolu ning iseloomustama kuulatud muusikapalu.

**2. Õppesisu.**

Laulmine ja hääle arendamine

Laulda ühehäälseid laule ja kaanoneid. Eesti ja teiste rahvaste laulud.

Muusikaline kirjaoskus

Meetrum ja rütm. Kahe- ja kolmeosaline taktimõõt. TA-A-A, TA-I-RI, TI-RI-TI-RI, poolpaus, tervetaktpaus. Rütmiimprovisatsioonid. Alumised SO ja RA, NA, DI, ülemine JO: astmete tundmaõppimine noodijoonestikul ja omandamine kuuldeliselt. Mp, mf, crescendo, diminuendo, >, < .

Muusika kuulamine

Õpetada jälgima muusikalisi väljendusvahendeid: rütm, dünaamika, meloodia. Mõistete vokaal- ja instrumentaalmuusika tutvustamine. Muusikaźanrite valss, marss, polka tundmaõppimine. Mõisted helilooja, luuletaja, solist, ansambel, koor, koorijuht, dirigent, orkester tundmaõppimine.

Mäng lastepillidel

Mänguoskuste süvendamine rütmi- ja meloodiapillidel.

**3. Õpitulemused**:

Taotletakse, et 3. klassi lõpetaja

1. laulab vaba ja loomuliku hingamise, õige kehahoiaku, selge diktsiooniga ning ilmekalt;
2. on omandanud ühislauluvara;
3. tunneb 2- ja 3-osalist taktimõõtu kuulmise ja noodi järgi;
4. teab JO-võtme tähendust ja astmeid alumisest JO-st ülemise JO-ni, oskab neid kasutada laulmises;
5. laulab meloodiat käemärkide, astmetrepi ja noodipildi järgi ning kasutab relatiivseid helikõrgusi (astmeid);
6. oskab kirjeldada muusikateose karakterit ja meeleolu;
7. eristab muusikažanre valss, marss ja polka ja oskab neid iseloomustada;
8. kirjeldab suunavate küsimuste järgi ning omandatud muusika oskussõnadega kuulatavat muusikat;
9. teab mõistete luuletaja, helilooja, solist, ansambel, orkester, dirigent, koor tähendust;
10. tunneb rütmivorme TA, TI-TI, TA-A, TA-A-A, TA-I-RI, TI-RI-TI-RI ja pause;
11. laulab loomuliku häälega üksinda ja koos teistega klassis ning õpetaja soovitusel ühe /kahehäälses koolikooris, mõistab laulupeo tähendust

**4. Lõimumine teiste õppeainetega.**

Emakeel – lugemisoskuse treenimine, mälu arendamine

Matemaatika – rütmifiguuride moodustamine ja rütmiiprovisatsioonide moodustamine õpitud taktimõõtudes.

Kunstiõpetus – noodigraafika harjutamine

Tööõpetus – rütmipillide valmistamine

Kehaline kasvatus – rütmitunde treenimine, kehaline tegevus läbi liikumise

Kodulugu – hümn, kodumaa ja kodulaulud, Eesti kihelkonnad